Հավելված

Կապան համայնքի ավագանու

31 հուլիսի 2020թ. թիվ -Ա որոշման

**ԿԱՊԱՆ ՀԱՄԱՅՆՔԻ ՑԱՄԱՔԱՅԻՆ ՏԱՐԱԾՔԻ ԾԱԾԿՈՒՅԹԻ ԴԱՍԱԿԱՐԳՈՒՄ**

1. Կապան համայնքի ցամաքային տարածքի ծածկույթը դասակարգվում է՝

1) մշակովի հողեր.

2) մարգագետիններ.

3) ծառածածկ տարածքներ.

4) թփուտապատ տարածքներ.

5) ջրածածկ տարածքներ.

6) բուսականությունից զուրկ տարածքներ:

2. Մշակովի հողերի դասի կազմում ընդգրկվում են հողային ֆոնդի՝

1) գյուղատնտեսական նշանակության հողերից՝ վարելահողերի 100 տոկոսը և բազմամյա տնկարկների 100 տոկոսը.

2) բնակավայրի հողերի բնակելի կառուցապատման՝ տնամերձ և այգեգործական հողերի 60 տոկոսը.

3) անտառային հողերից՝ վարելահողերի 100 տոկոսը:

3. Մարգագետինների դասի կազմում ընդգրկվում են հողային ֆոնդի՝

1) գյուղատնտեսական նշանակության հողերից՝ խոտհարքների 100 տոկոսը, արոտավայրերի 100 տոկոսը և այլ հողատեսքերի 20 տոկոսը.

2) բնակավայրերի հողերից՝ խառը կառուցապատման և ընդհանուր օգտագործման հողերի 5 տոկոսը.

3) հասարակական և այլ հողերի 5 տոկոսը.

4) հատուկ պահպանվող տարածքների հողերի 5 տոկոսը.

5) հատուկ նշանակության հողերի 10 տոկոսը.

6) անտառային հողերից՝ խոտհարքների 100 տոկոսը, արոտների 100 տոկոսը և այլ հողերի 20 տոկոսը:

4. Ծառածածկ տարածքների դասի կազմում ընդգրկվում են հողային ֆոնդի՝

1) անտառային հողերից՝ անտառների 100 տոկոսը.

2) հատուկ պահպանվող տարածքների հողերի 75 տոկոսը։

5. Թփուտապատ տարածքների դասի կազմում ընդգրկվում են հողային ֆոնդի՝

1) անտառային հողերի թփուտների 100 տոկոսը.

2) հատուկ պահպանվող տարածքների հողերի 15 տոկոսը:

6. Ջրածածկ տարածքների դասի կազմում ընդգրկվում են հողային ֆոնդի՝

1) ջրային հողերի 90 տոկոսը.

2) հատուկ պահպանվող տարածքների 2 տոկոսը:

7. Բուսականությունից զուրկ տարածքների դասը բաժանվում է երկու խմբի՝ մարդածին (ձևավորված մարդու գործունեության արդյունքում) և բնածին (բնության կողմից ստեղծված)՝

1) մարդածին, բուսականությունից զուրկ տարածքների ծածկույթը ներառում է հողային ֆոնդի՝

ա. բնակավայրի հողերի (բացառությամբ տնամերձ և այգեգործական հողերի) բնակելի կառուցապատման հողերի 100 տոկոսը, տնամերձ և այգեգործական հողերի 40 տոկոսը, հասարակական կառուցապատման և այլ հողեր 95 տոկոսը, խառը կառուցապատման հողերի 90 տոկոսը, ընդհանուր օգտագործման հողերի 95 տոկոսը,

բ. արդյունաբերության, ընդերքօգտագործման և այլ արտադրական նշանակության օբյեկտների հողերի 100 տոկոսը,

գ. էներգետիկայի, կապի, տրանսպորտի, կոմունալ ենթակառուցվածքների օբյեկտների հողերի 100 տոկոսը,

դ. հատուկ նշանակության հողերը 90 տոկոսը,

ե. պահուստային հողերի 100 տոկոսը.

2) բնածին, բուսականությունից զուրկ տարածքների (լճերի ու գետերի ափեր, ավազուտներ, մերկ ժայռեր և մայր ապառներ) ծածկույթը ներառում է հողային ֆոնդի՝

ա. գյուղատնտեսական նշանակության այլ հողատեսքերի 80 տոկոսը,

բ. անտառային նշանակության այլ հողերի 80 տոկոսը,

գ. հատուկ պահպանվող տարածքների հողերը (հաշվառվում է համայնքի ղեկավարի կողմից),

դ. ջրային հողերի 10 տոկոսը: